Apostulli

Apostulli (greq. απόστολος, apóstolos: i dërguar) në Krishterim është një njeri të cilit i është dhënë detyra si "i Dërguar" drejtpërdrejtë nga Jezus Krishti për të përhapur Lajmin e mirë në botë. Për apostujt rrëfehet në Bibël, veçanërisht në Besëlidhjen e Re dhe në Historinë e apostujve. "Pastaj Zoti caktoi shtatëdhjetë të tjerë dhe i nisi dy nga dy përpara tij, në çdo qytet dhe vend, ku ai do të shkonte." (Luka 10:1); "Sepse Perëndia që bëri Pjetrin apostull të hebrenjve, më ka bërë mua apostull të paganëve." (Galatasve 2:8).

Me rritjen dhe zgjerimin e Kishës së krishterë, apostujt u shfaqën edhe në botën helene, e pastaj në mbarë botën e krishterë.

Apostull është bërë një emërtim që tregon përhapësin e çfarëdo lloj mësimi apo besimi fetar. Përdoret edhe për njerëz që mbrojnë e çrrënjosin mendime të rëndësishme politike e shoqërore. Kështu, p.sh. Jose Marti përmendet si apostulli i pamvarësisë së Kubës, dhe Mahatma Gandi si apostull i jo dhunës.

Apostujt në ungjijtë
Ndër Ungjijtë e Biblës rrëfehet për zgjedhjen e nxënësve të Jezusit, që quhen edhe "dymbëdhjetë apostujt". Numri dymbëdhjetë sipas traditës hebraike ka një domethënie të veçantë që përfaqësonte dymbëdhjetë fiset e Izraelit. Ungjilli i Lukës dhe i Markut rrëfejnë përputhtazi, se Jezusi i zgjodhi vetë dymbëdhjetë nxënësit e tij dhe i caktoi si apostuj (Lk 6,13 dhe Mk 3,14). Lista e emrave të përçuar në Ungjij nuk japin një trajtë të njëjtë, që numri i plotë i të gjithë apostujve kufizohej me 12. "Dhe kur zbardhi dita, thirri pranë vetes dishepujt e vet dhe zgjodhi prej tyre dymbëdhjetë, të cilëve u dha edhe emrin apostuj." (Lk 6:13) "Pastaj ai u ngjit në mal dhe thirri pranë vetes ata që deshi. Dhe ata erdhën tek ai. Dhe ai i caktoi dymbëdhjetë që të rrinin me të dhe që mund t`i dërgonte të predikojnë, dhe të kishin pushtet të shëronin sëmundjet dhe të dëbonin demonët." (Mk 3, 13-15)

Lidhje të jashtme
تلاميذ المسيح ܬܪܥܣܪ ܫܠܝܚܐ Həvarilər Апостол Roll an ebestel Apostol (kršćanstvo) Apòstol Apoštol Y Deuddeg Apostol Jesu disciple Apostel Απόστολος Apostle (Christian) Apostolo Apóstol Apostel Apostolu Apostoli Apôtre Apuestul Apostel Apóstolo השליחים Apostol Apòt Apostol Apostolo Keduabelas Rasul Postuli Apostolo 使徒 사도 Apostolus Apostel Apaštalai Дванаесет Апостоли Hawari Apostel Apostel Jesu apostler Apôte Apostoł Apóstolo Apostol Апостолы Apostoli Twelve Apostles Apoštol Apostol Апостол Kristendomens apostlar Mitume wa Yesu อัครสาวกสิบสององค์ Labindalawang alagad Havari Апостол بارہ رُسُل Mười hai sứ đồ 十二使徒